Gw mau tau Plot dari Along the Ridge. Jelasin dalam bahasa melayu

Filem ini berkisarkan kehidupan Tommaso 'Tommi' Benetti atau Tommi (lakonan Alessandro Morace) dan kakaknya, Viola (Marta Nobili) yang hidup di bandar bersama bapa mereka, Renato Benetti (Kim Rossi Stuart). Tommi yang berusia sebelas tahun dan kakaknya terpaksa menghadapi kesunyian dan trauma akibat ditinggalkan oleh ibu mereka berulang-ulang kali, Stefania Benetti (Barbora Bobulova). Namun, Stefania muncul secara tiba-tiba pada suatu hari. Renato yang digambarkan seorang bapa yang penyayang tetapi mempunyai masalah mengawal kemarahan. Melihat kehadiran semula Stefania membuatkan Renato menjadi berang dan menghalau Stefania dari rumah mereka. Renato sudah tidak tahan dengan perangai Stefania yang suka berfoya-foya dan meninggalkan mereka sekeluarga untuk mengejar kekayaan dengan lelaki lain. Namun, Renato akhirnya meminta keputusan dari kedua-dua anaknya samaada membenarkan Stefania tinggal bersama mereka atau tidak. Viola yang sememangnya gembira dengan kehadiran semula ibunya itu pantas membenarkan. Tommi pula agak keberatan. Melalui pengalaman sebelum ini, Tommi tahu ibunya itu akan pergi meninggalkan mereka lagi tetapi Tommi masih membenarkan ibunya bersama mereka. Filem ini membawa penonton melihat kehidupan mereka sekeluarga dan masyarakat sekeliling dari mata Tommi.